Document ID: /fineweb-2-swissfilter-quality_10-filterrobots/filtered/01427.jsonl.gz/8

Un ricordo, un po’ particolare, del nostro Mirto.
I versetti, rigorosamente in dialetto, sono di Aurelio B., un amico ed estimatore di HafliPinz Ti e delle sue attività.
Ul Pres Sanvì al riva dal San Pedru
setaa sü na cadrega d’or e vedru.
Al ga dumanda: “Vuraress savé
se podi pü daveru turnà indré”.
Al ga rišpund ul Sant: “Caro Sanvì,
naressa gio vuluntera anche mi,
ma l’è na roba che nissün po fa,
urmai sem chi dent in dal mund da là”.
E al dis ammò: “Un pošt ch’inscì al ta špeta
sicome ta sunavat la curneta.
Gh’è ‘n quai angiur che al sa indurmenta via
bisögna dagh ul la cun curtesia.
E ti che ta sunavat pei to amis
ta pudressat cun grazia dagh l’avis
che l’è vegnuda l’ura dal so turno
che chi al po vess ünicament diurno”.
E ul San Pedru l’è mia che al sa cuntenta,
cun i incarich al Pres al ga dà denta:
“Te se štai president da l’Haflipinz,
una gran presidenza senza grinz,
a gh’em chi un mezzo, una canunada,
ma mai nissün che al l’abia manuvrad:
al podaress servì per purtà in gir
i sant vecc che ul nà a pé i gan pü in di mir”
Al pensa ul Pres: “Mei che šta chi a fa nient.
E chi sa se magari dent per dent
sa fa tapa per un aperitiv
cume cui soci quand che s’evi viv?”.